Predkladacia správa

Ministerstvo zdravotníctva predkladá na rokovanie vlády Slovenskej republiky  Návrh na zrušenie úlohy C. 22 z uznesenia vlády SR č. 278 z 23. apríla 2003, ktorá ukladá ministrovi zdravotníctva predložiť na rokovanie vlády Národný program ochrany reprodukčného zdravia  
Materiál sa predkladá ako  iniciatívny návrh. 
Ochrana sexuálneho a reprodukčného zdravia vychádza aj z Programového vyhlásenia vlády z 31. júla 2006, ktoré bolo schválené uznesením č. 660.	 
 Ministerstvo zdravotníctva SR pripravilo návrh Národného programu sexuálneho a reprodukčného zdravia na rokovanie vlády Slovenskej republiky dňa 30. novembra 2007. Keďže nedošlo k spoločnému konsenzu pripomienkujúcich subjektov, rokovanie  vlády bolo prerušené. 
Ministerstvo zdravotníctva SR sa rozhodlo riešiť problematiku prepracovaním obsahu materiálu, tak, aby došlo ku konečnému konsenzu aj ostatných pripomienkujúcich subjektov a predložiť na rokovanie vlády Národný program starostlivosti o ženu a matku v termíne do 30. júna 2009. Príprava „Programu“ vychádza z Programového vyhlásenia vlády rozpracovaného na podmienky rezortu zdravotníctva v októbri 2006, kde bude zahrnutá aj odbornou praxou požadovaná problematika ochrany reprodukčného zdravia.  
Prijatie predloženého materiálu nebude mať dopad na rozpočet verejnej správy, ani vplyv na zamestnanosť, životné a podnikateľské prostredie a z uvedeného dôvodu sa nevyhotovuje Doložka vplyvov. 
Materiál bol predmetom medzirezortného pripomienkového konania v dňoch od 2. decembra do 15. decembra 2008. Rozpor sa nepodarilo odstrániť s Občianskym združením Možnosť voľby, Občianskym združením Občan a demokracia a Spoločnosťou pre plánované rodičovstvo.